TARYBOS REGLAMENTAS (EB) Nr. 679/2006
2006 m. balandžio 25 d.
iš dalies keičiantis Reglamentus (EEB) Nr. 2771/75 ir (EEB) Nr. 2777/75 dėl išskirtinių rinkos rėmimo priemonių taikymo
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač į jos 36 ir 37 straipsnius,
atsižvelgdama į Komisijos pasiūlymą,
atsižvelgdama į Europos Parlamento nuomonę (1),
kadangi:
(1)
1975 m. spalio 29 d. Tarybos reglamento (EEB) Nr. 2771/75 dėl bendro kiaušinių rinkos organizavimo (2) 14 straipsnyje ir 1975 m. spalio 29 d. Tarybos reglamento (EEB) Nr. 2777/75 dėl bendro paukštienos rinkos organizavimo (3) 14 straipsnyje numatyta, kad siekiant atsižvelgti į laisvos apyvartos apribojimus, kurie gali atsirasti taikant kovos su gyvūnų ligų plitimu priemones, galima imtis išskirtinių rinkos rėmimo priemonių.
(2)
Šių išskirtinių rinkos rėmimo priemonių turėtų imtis Komisija ir jos turėtų būti tiesiogiai susijusios su veterinarijos ir sanitarijos priemonėmis, kurias kovai su gyvūnų ligų plitimu priėmė atitinkamos valstybės narės, arba būti jų rezultatu. Jų turėtų būti imtasi valstybių narių prašymu, kad būtų išvengta rimtų sutrikimų atitinkamose rinkose.
(3)
Patirtis rodo, kad rimti rinkos sutrikimai (žymus vartojimo arba kainų sumažėjimas) gali būti tiesiogiai susiję su vartotojų pasitikėjimo praradimu, atsiradusiu dėl pavojaus visuomenės ar gyvūnų sveikatai.
(4)
Todėl reikėtų, kad Reglamentuose (EEB) Nr. 2771/75 ir (EEB) Nr. 2777/75 numatytos išskirtinės rinkos rėmimo priemonės leistų atsižvelgti ir į dėl tokio pavojaus visuomenės ar gyvūnų sveikatai pakitusios vartotojo elgsenos kilusius rinkos sutrikimus.
(5)
Reikėtų patikslinti, kad valstybių narių taikomos veterinarijos ar sanitarijos priemonės turėtų būti suderinamos su Bendrijos teise.
(6)
Todėl reikėtų atitinkamai iš dalies pakeisti Reglamentus (EEB) Nr. 2771/75 ir (EEB) Nr. 2777/75,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 2771/75 14 straipsnio 1 ir 2 dalys pakeičiamos taip:
„14 straipsnis
1. Išskirtinės paveiktos rinkos rėmimo priemonės gali būti priimamos 17 straipsnio 2 dalyje nustatyta tvarka, siekiant atsižvelgti:
a)
į laisvos apyvartos apribojimus, kurie gali atsirasti taikant kovos su gyvūnų ligų plitimu priemones; arba
b)
į rimtus rinkos sutrikimus, tiesiogiai susijusius su vartotojų pasitikėjimo praradimu, atsiradusiu dėl pavojaus visuomenės ar gyvūnų sveikatai.
Šių priemonių imamasi atitinkamos (-ų) valstybės (-ių) narės (-ių) prašymu.
Šios dalies a punkte numatytų laisvos apyvartos apribojimų atveju, išskirtinių priemonių galima imtis tik tuo atveju, jei atitinkama (-os) valstybė (-ės) narė (-ės), laikydamasi (-osi) Bendrijos teisės, ėmėsi veterinarijos ir sanitarijos priemonių, skirtų greitai likviduoti epizootines ligas, ir tik tokiu mastu ir per tokį laikotarpį, kurie yra būtinai reikalingi atitinkamai rinkai remti.
2. Išskirtinėms priemonėms, nurodytoms 1 dalies a punkte, kurios tiesiogiai susijusios su veterinarijos ir sanitarijos priemonėmis, ir išskirtinėms priemonėms, nurodytoms 1 dalies b punkte, Bendrija skiria dalinį finansavimą, lygų 50 % valstybių narių patirtų išlaidų.“.
2 straipsnis
Reglamento (EEB) Nr. 2777/75 14 straipsnio 1 ir 2 dalys pakeičiamos taip:
„14 straipsnis
1. Išskirtinės paveiktos rinkos rėmimo priemonės gali būti priimamos 17 straipsnio 2 dalyje nustatyta tvarka, siekiant atsižvelgti:
a)
į laisvos apyvartos apribojimus, kurie gali atsirasti taikant kovos su gyvūnų ligų plitimu priemones; arba
b)
į rimtus rinkos sutrikimus, tiesiogiai susijusius su vartotojų pasitikėjimo praradimu, atsiradusiu dėl pavojaus visuomenės ar gyvūnų sveikatai.
Šių priemonių imamasi atitinkamos (-ų) valstybės (-ių) narės (-ių) prašymu.
Šios dalies a punkte numatytų laisvos apyvartos apribojimų atveju, išskirtinių priemonių galima imtis tik tuo atveju, jei atitinkama (-os) valstybė (-ės) narė (-ės), laikydamasi (-osi) Bendrijos teisės, ėmėsi veterinarijos ir sanitarijos priemonių, skirtų greitai likviduoti epizootines ligas, ir tik tokiu mastu ir per tokį laikotarpį, kurie yra būtinai reikalingi atitinkamai rinkai remti.
2. Išskirtinėms priemonėms, nurodytoms 1 dalies a punkte, kurios tiesiogiai susijusios su veterinarijos ir sanitarijos priemonėmis, ir išskirtinėms priemonėms, nurodytoms 1 dalies b punkte, Bendrija skiria dalinį finansavimą, lygų 50 % valstybių narių patirtų išlaidų.“.
3 straipsnis
Šis reglamentas įsigalioja septintą dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Liuksemburge, 2006 m. balandžio 25 d.